# Flor

Una flor és l'estructura reproductiva característica de les plantes espermatòfites o fanerògames.

## Citacions

* Nodreix l'amor de pensaments i absència, / i així treurà meravellosa flor.
       "Nodreix l'amor", 26 de juliol de 1911. — Joan Maragall
          Primers versos del poema Nodreix l'amor de Joan Maragall
* No s'han d'escoltar mai, les flors. S'han de mirar i s'han d'olorar.
    (en francès) Il ne faut jamais écouter les fleurs. Il faut les regarder et les respirer.
       El Petit Príncep, 1943. — Antoine de Saint-Exupéry

## Dites populars

* A Cubells, la flor del ram.
* A Tarragona, embusteros i a Barcelona la flor del rei.
* Any que el taronger carrega de flor, any de poques taronges.
* De flors d'ametler dins es gener, no n'umplen paners.
* El Delicà de Gandia, que amb una flor de llessamí li trencaren el cap.
* El rei s'alegra d'una flor, i en haver-la olorada, la tira.
* Els uns neixen amb una flor al cul, els altres amb una banya.
* Flor d'ametller omple el graner.
* Flor de gener no omple el gener.
* Flor de romaní i noies per a casar, tot l'any n'hi ha.
* Flor en abril, oli en el setrill.
* La flor al costat, ja el té buscat.
* La flor al pit, busca marit.
    (var.) La flor al davant, busca galant; la flor al costat, ja el té buscat; la flor al pit, busca marit.
* La flor quan neix ja fa planta.
* Més val l'arbre que les flors.
* Pel gener flors, pel maig dolors.
* Quatre coses hi ha que fan el món més bell: la dona, la flor, l'aigua i l'ocell.
* Una flor no fa estiu.
    (var.) Una flor no fa estiu, ni dues primavera.
* Una flor no fa maig.
* Una flor no fa primavera.

## Frases fetes

* Conèixer o entendre la flor.
          Adonar-se de les intencions d'altre.
* Ésser flor de figuera.
          Ésser una cosa impossible.
* Ésser flors i violes.
          Ésser cosa fàcil i plaent.
* Ésser net com les flors.
          Ésser molt net.
* Estar a la flor de la joventut (o de l'edat, o de la vida).
          Viure el temps de la plena joventut, l'època millor de la vida.
* La flor i la nata.
          La millor part d'alguna cosa
* Néixer amb la flor al cul.
          Tenir molta sort.
* No flairar a flors i violes.
          Fer mala olor.
* Tenir una cosa als bigotis o a flor de bigotis.
          Tenir una cosa molt a prop.
* Tirar flors a la tomba (d'algú).
          Retre homenatge a la seva memòria

## Referències

* ↑ Maragall, Joan. Antologia poètica. Barcelona: Hermes, 1999 (Biblioteca Hermes ; 13). ISBN 8482875671.
* ↑ Saint-Exupéry, Antoine de. El Petit Príncep. Barcelona: Empúries, 2003. ISBN 8475969798.
* 1 2 3 4 5 6 7 8 9 10 11 12 13 14 15 Alcover, Antoni M.; Moll, Francesc de B. «flor». A: Diccionari català-valencià-balear. Barcelona: IEC, 2002.
* 1 2 3 4 5 Parés i Puntas, 1999.
* 1 2 3 4 5 6 Cinc mil refranys catalans i frases fetes populars, 1965.
* 1 2 3 4 5 6 «Flor». Gran Diccionari de la Llengua Catalana. Barcelona: Grup Enciclopèdia Catalana. [Consulta: 21 desembre 2013].

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.